**SKRENTEN-NYTT NR 5 november 2017**

-**Garasjeportåpner.** Dette er nå mulig å bestille selv, på garasjeportalen.no. ca pris er 550kr. Oppgi skrenten borettslag ved bestilling.

 -**Strømavlesning.** Det er snart tid for å lese av strømmen. Dere vil også i år få lapp i deres postkasse, som vi ber dere legge i vaktmester sin postkasse. Dette vil skje i månedsskiftet november/desember. De gamle strømmålerne vil bil skiftet om til elektriske målere, trolig før jul. Det vil komme informasjon om nærmere tidspunkt.

-**Søppel.** Det er nå satt opp container for glass/metall ved siden av papiravfall. Vi minner også om at det står container for hageavfall mellom blokkene, og vi ber om at hageavfall ikke kastes i restavfall.

-**Hjemmeside**. Styret har nå inngått avtale med firmaet «Doghouse» om bistand til utarbeiding og drift av hjemmeside. Prosessen er i gang, og vi håper at hjemmesiden vår er oppe og går før jul 2017.

-**Vannsjekk 2018.** Vi har nå startet forberedelsen til vannsjekk 2018.

-**El-sjekk 2016.** Alt av innmeldte feil fra el-sjekk 2016 er nå rettet opp, og dokumentasjon på dette er sendt inn til forsikringsselskap, slik at vi vil få fortsatt årlig 10% rabatt.

-**Parkering.** Vi har dessverre få parkeringsplasser her på Skrenten. Det er viktig at alle som har parkeringsplass i garasjer, bruker disse konsekvent, slik at de som ikke har garasjeplass har mulighet til å parkere ute. Styret ønsker også å prøve ut med parkeringskort for parkeringsplassene, der hver boenhet vil få 2 slike hver. Ved behov for flere parkeringskort, for eksempel i forbindelse med besøk/selskap, kan dette meldes fra om til vaktmester. Vi ber også om at dere som parkerer i garasjen, holder dere innenfor «deres streker», slik at det blir plass til naboen også.

-**Høy fart ved kjøring inne i borettslaget,** er registrert ved flere anledninger. Vi minner igjen om at internvegen kan brukes til av- og pålessing, og ber om at folk holder lav fart ved kjøring her.

-**Oppgradering uteområde.**  Deler av styret har hatt befaring av uteområdet sammen med Vaktmester, og anleggsgartner Haukebø, er i ferd med å utarbeide en plan for oppgradering. Vi ser for oss å oppgradere deler utearealet som det ikke ble gjort noe med under rehabiliteringen, vil planlegger å gjøre dette over flere år, og vil trolig starte på området bak østblokka og rundt noen av lekeplassene. Styret planlegger å sende en søknad til MOBO-fondet, og håper å få dekt noen av kostnadene til dette.

-**Dugnad høst 2017.**  Høstens dugnad avvikles i uke 44. Utstyr vil stå fremme hele uken utenfor felleslokalene i nr 13, slik at flest mulig skal få mulighet til å delta. Lørdag 4.novemeber vil det bli servert kaffe og kake i felleslokalene i nr 13. Her får vi gjort viktig arbeid på uteområdene våre, som vi ellers ville måtte leid inn eksterne folk til å gjøre. Hyppig leie av eksterne folk vil bety økte utgifter, som igjen vil måtte fordeles på hver enkelt boenhet, og dermed gi økte felleskostnader.

-**Elbil-lading.** Styret skal 26.10.17 på temakveld om elbil-lading i regi av MOBO, og håper at vi der kan få gode tips og råd i hvordan vi kan legge til rette for optimalisert elbil-lading her på Skrenten.

**-Styremøter.** Styret har møte den første tirsdag i hver måned. Saker som dere ønsker skal behandles på styremøter, må være kommet inn senest en uke før styremøte. Saker kan sendes inn via mail på skrenten@skrenten.no, eller på papir til styreleder i 8H.

Med ønsker om en god høst for alle våre naboer 😊 Mvh Styret.